Case ID: 1175696
Sentence 996: Qeyd olunan quldurluq hadisəsi zamanı evdə olan şəxslərə qarşı özü, Mayıl, Otar və Məzahir tərəfindən heç bir bədən xəsarəti yetirilmədiyini, belə halların olmadığını, həmin vaxt özlərinin evə sadəcə pul və qızıl ələ keçirmək niyyəti ilə daxil olduqlarını, kiməsə xəsarət yetirməklə özlərinə əlavə problem yaratmaq fikirlərinin olmadığını, onlara sadəcə hədə-qorxu gəldiklərini, Otarın və Mayılın soyadlarını və ata adlarını bilmədiyini, ünvanlarının da ona dəqiq məlum olmadığını, Otarın milliyyətcə gürcüolduğunu, onların hər üçünün Qaraçöp kənd sakinləri olmaqla bildiyinə görə Gürcüstan vətəndaşları olduqlarını, həmin hadisə zamanı istifadə etdikləri odlu silahların hazırda harada və kimdə olmasını, yaxud harada saxlanmasını bilmədiyini, bu barədə Məzahirin bildiyini, onların Məzahirin silahları olduğunu, özünün bildiyi Məzahirin icazəsi ilə Natiqdən götürdüyü Makarov markalı tapançanın isə artıq ona lazım olmadığından Kür çayına tulladığını, kiməsə verməyə və ya satmağa qorxduğunu, həmin quldurluq hadisəsi zamanı ev sahibləri tərəfindən tanınmamaq üçün özlərinin tünd rəngli parçadan, yaxud kaprondan qadın corabı kimi bir materialdan olan maska taxdıqlarını, yəni başlarına keçirdiklərini və sifətlərinin aydın görünmədiyini, həmin quldurluq hadisəsi ilə bağlı cinayət işinin materiallarında olan və ona təqdim edilmiş videogörüntüyə baxdığını, həmin videogörüntünün hadisəni törətdikləri Zərərçəkmiş şəxs1 evinin həyətyanı sahəsini çəkən müşahidə kamerasına aid olduğunu, videogörüntüdə evin həyətinə birinci daxil olan iki nəfərdən birinin - yəni əynində qara idman gödəkçəsi və başına kapşonkası keçirilmiş, açıq rəngli şalvarda olan və belində açıq rəngli əşya çantası görünən şəxsin Mayıl olduğunu, onun yanındakı o biri şəxsin – yəni əynində açıq rəngli paltar olan, başında kepka kimi bir papaq taxmış, çiynindən lüləsi aşağı istiqamətdə avtomat silah asılmış şəxsin isə özü olduğunu, videogörüntüdə özündən və Mayıldan sonra həyətə daxil olan iki nəfərdən birinın, yəni əynində açıq rəngli qolsuz gödəkçə görünən və əlində «Uzi» modelli avtomat silah tutan şəxsin isə tanıdığı Məzahir olduğunu, onun yanındakı digər açıq rəngli paltarda görünən nisbətən hündürboylu şəxsin isə gürcü milliyətli Otar olduğunu, həmin videogörüntünün hadisə zamanı özlərinin Zərərçəkmiş şəxs1 evinin içinə daxil olmalarından əvvəlki dəqiqələrdə evin həyətindəki hərəkətlərini əks etdirdiyini, sonradan həmin müşahidə kamerasının çəkməkdə olduğunu gördükləri üçün tanışı Məzahirin həyətdəki nərdivanı oraya söykəyərək müşahidə kamerasına çəkilişin qarşısını almaq üçün bir parça papaq keçirdiyini göstərmişdir.